钦定古今图书集成/明伦汇编/闺媛典/第003卷 > 郑氏女孝经 > 《纪德行章第十》
## 钦定古今图书集成/明伦汇编/闺媛典/第003卷 > 郑氏女孝经 > 《纪德行章第十》

《大家》曰：“女子之事夫也，纚笄而朝，则有君臣之严；沃
盥馈食，则有父子之敬；报反而行，则有兄弟之道；受
期必诚，则有朋友之信；言行无玷，则有理家之度。五
者备矣，然后能事夫。居上不骄，为下不乱，在丑不争。
居上而骄则殆，为下而乱则辱，在丑而争则乖。三者
不除，虽和如琴瑟，犹为不妇也。”